Milagros Calvo

María Milagros Calvo Ibarlucea (Valladolid, 1947ko abuztuaren 15a) valladolidtar epailea, magistratua eta irakaslea izan da. Lan Zuzenbidean aditua den Espainiako legelaria da. 2002an, Espainian 190 urte igaro ondoren Auzitegi Gorenera iritsi zen lehen emakumea izan zen.

Ibilbidea 
Zuzenbidea ikasten hasi zen 1965ean, emakumeak artean epaile edo fiskal izan ezin zirenean. Villena eta Yeclako (Murtzia) eskualdeko epaitegietan idazkari izan zen. 1977an, epaile eta fiskalaren oposizioetarako ikasten hasi zen. 1978ko urtarrilean Toledora joan zen oposizioak gainditu baino hilabete bat lehenago. 

Espainian 1978an karrera judizialean sartu zen lehen emakumea izan zen Josefina Triguero Agudorekin batera, 1979an  Bizkaiko Audientzian fiskala egiten hasi zen, eta 1980an lan-magistratu bihurtu zen.  Lau urte geroago, 1. lan-magistratu izendatu zuten Madrilen, eta 1988an Justizia Auzitegi Nagusiko Lan arloko Salara iritsi zen.

Lau urte geroago, Calvo Madrilera bidali zuten, eta lan-magistraturan, Laneko Auzitegi Nagusian, lehen emakumezkoa bihurtu zen. Ondoren, Madrilgo Justizia Auzitegi Nagusiko Lan Arloko Areto bihurtu zen, eta 1994 eta 1999 bitartean Madrilgo Auzitegi Nagusiko Gobernu Aretoan sartu zen, bere kideek Magistraturaren Elkarte Profesionaleko zerrendetan hautatu ondoren.

90eko hamarkadaren hasieran, APMko Madrilgo lurralde-ataleko burua izan zen.

Halaber, Madrilgo  Unibertsitatean irakasle gisa egindako lan judizialarekin bat egin dzuen, Lan Zuzenbideko eskolak eman baitzituen.

Auzitegi Goreneko magistratua 
Hainbat aldiz aurkeztu zen Auzitegi Gorenean postua lortzeko, eta, azkenik, 2002ko otsailean Botere Judizialaren Kontseilu Nagusiak hautatu zuen, sektore kontserbadoreak proposatuta. Hala, 54 urte zituela, Espainiako Auzitegi Gorenera iritsi zen lehen emakumea izan zen, sortu zenetik 190 urtera. Auzitegi Gorenera iritsi zen, ehunka abokatu laboralista aurka egon arren. Horiek gutun bat sinatu zuten esperientziarik ez zuela adieraziz, Magistraturaren Elkarte Profesionalaren laguntzarekin. Auzitegi Goreneko lau lanpostu hutsak betetzeko, Milagros Calvoz gain, Margarita Robles, Soledad Cazorla, Alicia Sanchez-Camacho eta Teresa Freixes Zuzenbideko katedraduna aurkeztu ziren.

2019ko abuztuan erretiratu zen. Une horretan Auzitegi Gorenean 80 magistraturen artean 14 emakume baino ez zituen, eta Arlo Zibileko eta Arlo Militarreko Saletan magistratu bat baino ez.

Aintzatespenak 

 2020ko urtarrilean, emakume jurista espainiarrek omenaldia egin zioten.

Erreferentziak

Kanpo estekak 

Valladolidtarrak
Espainiako magistratuak
Emakume magistratuak
Espainiako epaileak
Emakume legelariak
Espainiako legelariak
Emakume epaileak
XX. mendeko emakumeak
XXI. mendeko emakumeak